Siera Gordos pranciškonų misijos
Siera Gordos pranciškonų misijos (isp. Misiones franciscanas de la Sierra Gorda de Querétaro) − pranciškonų šventyklų grupė Meksikoje, Keretaro valstijoje, Siera Gordos kalnuose (Rytų Siera Madrės atšaka). Šias misijas XVIII a. įkūrė pranciškonų vienuolis Chuniperas Sera, į krikščionybę vertęs indėnus pamius. Siera Gordos pranciškonų misijos pasižymi unikalia architektūra ir yra puikus neoispaniškojo baroko pavyzdys. 2003 m. šios misijos įtrauktos į UNESCO pasaulio paveldo sąrašą.